DOM ZDRAVLJA SPLITSKO-DALMATINSKE ŽUPANIJE

Split, Kavanjinova 2

Na temelju Plana specijalizacija Doma zdravlja Splitsko-dalmatinske županije, raspisuje se:

 **N A T J E Č A J**

**za izbor pristupnika (m/ž) za odobrenje specijalizacija**

pet (5) specijalizacija iz obiteljske medicine za rad na području Doma zdravlja Splitsko-dalmatinske županije

**Opći uvjeti koje pristupnik mora ispunjavati :**

* završen integrirani preddiplomski i diplomski studij zdravstvenog usmjerenja – doktor medicine
* odobrenje za samostalni rad

**Pristupnici su uz prijavu dužni priložiti preslike sljedećih dokumenata:**

* životopis
* domovnica
* diploma
* odobrenje za samostalan rad
* prijepis položenih ispita na studiju
* potvrde o općem prosjeku ocjena tijekom studija te duljini trajanja studija,
* nagrada za vrijeme studija (rektora ili dekana)
* potvrda o statusu poslijediplomskog doktorskog studija,
* popis objavljenih radova i kopije radova,
* potvrdu poslodavca ako je pristupnik radio u primarnoj zdravstvenoj zaštiti i potvrdu poslodavca ako je pristupnik radio bez specijalizacije u bolničkoj zdravstvenoj ustanovi
* potvrdu Hrvatskog zavoda za mirovinsko osiguranje – elektronski ispis podataka o radnom stažu

koji se dostavljaju u upravnu zgradu Doma zdravlja Splitsko-dalmatinske županije, Split, Kavanjinova 2/III ili putem pošte na istu adresu.

Svi pristupnici obvezni su priložiti potvrdu o psihološkom testiranju, ne stariju od 30 dana.

Radni odnos s odabranim pristupnikom zasniva se na neodređeno vrijeme uz probni rad u trajanju od 6 mjeseci.

Bodovanje i razgovor obavit će se samo za one pristupnike koji su podnijeli potpunu dokumentaciju o ispunjavanju uvjeta iz natječaja.

**O terminima razgovora i objavljivanju liste rezultata svaki pristupnik biti će obaviješten putem elektroničke pošte, pa je na molbi neophodno navesti e-mail adresu.**

**Sukladno odredbama članka 9. Pravilnika o mjerilima za prijem specijalizanata (NN 83/15) Odluka o izboru biti će objavljena na oglasnoj ploči i na internetskoj stranici Doma zdravlja Splitsko-dalmatinske županije, Split, Kavanjinova 2, najkasnije u roku od 20 dana od dana razgovora s Povjerenstvom.**

Pozivaju se kandidati koji ostvaruju prednost pri zapošljavanju sukladno čl.102. i 103. Zakona o hrvatskim braniteljima iz Domovinskog rata i članovima njihovih obitelji da dostave dokaze dostupne na poveznici Ministarstva hrvatskih branitelja <https://branitelji.gov.hr/>zaposljavanje-843/843

Kandidati koji se pozivaju na pravo prednosti pri zapošljavanju sukladno Zakonu o profesionalnoj rehabilitaciji i zapošljavanju osoba s invaliditetom dužni su se pozvati na čl. 9. istog zakona te uz dokaze o ispunjavanju uvjeta iz natječaja priložiti dokaze o priznatom statusu osobe sa invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom.

Podnošenjem prijave na natječaj pristupnici daju privolu za obradu osobnih podataka u svrhu zapošljavanja, a u skladu s odredbama Opće uredbe EU 2016/679.

Nepotpune i nepravovremene prijave na natječaj neće se razmatrati.

Dom zdravlja SDŽ pridržava pravo poništenja Natječaja u cijelosti, kao i dijela Natječaja ne navodeći pritom razloge poništenja.

Rok za dostavljanje prijave je osam (8) dana od dana objave natječaja u Slobodnoj Dalmaciji

 v.d. ravnatelja:

 prim. Dragomir Petric,dr.med.